**OSNOVNA ŠKOLA NEDELIŠE**

**TRG REPUBLIKE 9**

**40305 NEDELIŠĆE**

Telefon/fax: 040/821-404

E-mail: os-nedelisce@os-nedelisce.skole.hr

**Klasa: 400-02/21-01/01**

**Urbroj: 2109-37-20-01/07**

U Nedelišću 8. prosinca 2021.

Županija: Međimurska

Općina: Nedelišće

Šifra škole: 20-525-001

Matični broj škole: 03109089

OIB škole: 33561732362

Šifra djelatnosti: 8520

Razina: 31

RKP: 13650

.

**OBRAZLOŽENJE FINANCIJSKOG PLANA ZA 2022. GODINU**

**I PROJEKCIJE ZA 2023. i 2024. GODINU**

1. **Sažetak djelokruga rada proračunskog korisnik**

Matična škola Nedelišće radi u školskoj zgradi koja ima **10 učionica koje zadovoljavaju i 2 učionice koje ne zadovoljavaju uvjete** za potrebe 23 odjela, te posebni odjel, tako da je postojeći prostor ispunjen u oba turnusa. Nastava se samo dijelom odvija u specijaliziranim učionicama. Zbog pomanjkanja prostora škola nema odgovarajući broj kabineta i drugih pratećih prostora (blagovaona). U okviru športske dvorane (aneks) koristi se jedna prostorija za potrebe školske knjižnice i jedne učionice za nastavu posebnog odjela. Nastava TZK-a odvija se u primjerenim uvjetima. Isto tako, jedna prostorija se koristi za produženi boravak.

 Uprava škole, ravnatelj i tajništvo s računovodstvom, rade u tri adekvatne kancelarije (6m2), a zbornica je opremljena adekvatnim namještajem ali nedovoljnog kapaciteta čak i za jednu smjenu. Pedagoginja i logopedinja škole rade svaka u svojem uredu a u prostoriji u kojoj radi pedagog nalazi se i nastavnička knjižnica. Matična škola i obje područne škole imaju centralno grijanje na plin.

 U PŠ Dunjkovec radi se u novoj i odgovarajućoj zgradi s 4 učionice i potrebnim pratećim prostorom. Rekonstrukcijom škole omogućeno je nastavu organizirati kao JEDNOSMJENSKU.

PŠ Pušćine radi u novoj školskoj zgradi sa svim potrebnim prostornim i edukativnim sadržajima što omogućuje JEDNOSMJENSKI RAD.

Redovna, izborna, dodatna i dopunska nastava izvodi se prema nastavnim planovima i programima, koje je donijelo Ministarstva znanosti i obrazovanja, Godišnjem planu i programu rada te Školskom kurikulumu.

U školskoj godini 2021./22., školu polazi ukupno 542 učenika u 31 razrednom odjelu. U 16 razrednih odjela polazi 255 učenika razredne nastave od 1–4 razreda, u 14 razrednih odjela polazi 284 učenika predmetne nastave od 5–8 razreda, a u 1 posebni razredni odjel polazi 3 učenika.

U školskoj godini 2021./2022. zaposleno je 74 djelatnika koji su financirani od strane Ministarstva, znanosti i obrazovanja. U produženom boravku zaposlene su 3 djelatnice koje se financiraju iz sredstava roditelja i Općine. Tri djelatnice su zaposlene kao pomoćnici u nastavi, a sredstva su osigurana po Projektu „Škole jednakih mogućnosti“ i to 93,534465% sredstava osigurano je iz Europskih fondova, a 6,4653 iz proračuna Županije. Jedan pomoćnik u nastavi osiguran je preko Društva osoba s tjelesnim invaliditetom Međimurske županije.

Nastavno osoblje obavlja odgojno obrazovne poslove u svezi s izvođenjem nastavnog plana i programa, neposrednog odgojno obrazovnog rada s učenicima, aktivnosti u skladu s potrebama i interesima učenika te promicanje stručno-pedagoškog rada škole i ostalih stručno pedagoških poslova u skladu sa zakonom, provedbenim propisima, godišnjim planom i programom rada škole i školskim kurikulumom.

Nenastavno osoblje obavlja opće, pravne i kadrovske poslove, računovodstvene i knjigovodstvene poslove, poslove vođenja i čuvanja pedagoške dokumentacije i evidencije te ostale evidencije, poslove tehničkog održavanja i rukovanja opremom i uređajima, poslove održavanja čistoće objekata i okoliša te druge pomoćne poslove u skladu sa zakonskim propisima, podzakonskim i provedbenim propisima te godišnjim planom i programom rada škole.

U školskoj godini 2021./22. školu pohađa 42 učenik s Rješenjem o primjerenom obliku školovanja. U školu je uključen i veći broj učenika s teškoćama u razvoju, za čiji odgoj i obrazovanje su potrebne specifične metode i oblici rada, nastavna pomagala te edukacija svih sudionika odgojno - obrazovnog procesa. Za petero učenika osigurani su pomoćnici u nastavi. Pomoćnici u nastavi pružaju neposrednu pomoć u odgojno – obrazovnom uključivanju učenika, savladavanju socio - psiholoških prepreka i nastavnih sadržaja tijekom cijelog nastavnog dana u skladu sa školskim rasporedom. U posebnom razrednom odjelu za učenike koji se školuju po čl.8 st. 4 i 5 Pravilnika o OŠ i SŠ odgoju i obrazovanju učenika s teškoćama u razvoju (NN, 24/15) uključeno je 3 učenika razredne nastave . Odjel vodi mag. pedag. educ. Učenicima s teškoćama jezično – govorno-glasovne komunikacije te teškoćama u čitanju, pisanju i računanju osigurana je pomoć stručnog suradnika logopeda. Logopedska terapija provodi se individualno ili u manjim grupama istog razrednog odjela prema specifičnim potrebama djeteta.

Nekoliko godina unatrag pokazala se izrazita potreba za formiranjem produženog boravka u školi. Sve dulje radno vrijeme roditelja je nametnulo tu potrebu za njegovim osnivanjem. Zbog zdravstvene i epidemiološke situacije ove školske godine produženi boravak pohađaju samo učenici prvih i drugih razreda zbog čega je došlo do smanjenja broja grupa u PŠ Dunjkovec.

Ove školske godine formirane su 3 skupine i to u :

PŠ Dunjkovec - skupina od 20 polaznika, sastoji se od učenika od 1. – 2. r.

PŠ Pušćine - skupina od 12 polaznika, sastoji se od učenika 1. – 2. r.

MŠ Nedelišće - skupina od 18 polaznika 1- 2. ih razreda

Skupine funkcioniraju na način da su postavljene fizičke barijere između skupina.

Program financiraju roditelji u iznosu od 400 kn, a ostatak sufinancira Općina Nedelišće.

Rad u boravku se vodi prema Planu i programu Ministarstva, a tjedni plan aktivnosti izrađuju voditeljice skupina.

1. **Obrazloženje programa rada školske ustanove**

Prioritet škole je kvalitetno obrazovanje i odgoj učenika osnovnoškolske dobi što ostvarujemo programskim sadržajima:

* unapređivanja metoda i organizacije rada u **redovnoj i izbornoj nastavi**;
* poticanjem učenike na **kreativnost,** **razvijanje i izražavanje talenata** kroz uključivanje u slobodne aktivnosti, dodatnu nastavu, školske projekte, natjecanja, literarne i likovne natječaje, priredbe …;
* osiguravanja **potpore učenicima s poteškoćama** u učenju kroz dopunsku nastavu, izradom individualnih i prilagođenih programa, osiguravanjem osobnih pomagača i asistenata u nastavi;
* promicanja brige za **zdravlje i sigurnost** kroz organizaciju mnogobrojnih sportskih aktivnosti (trčanjem do zdravlja, biciklijada, pješačenjem do zdravlja …), liječničkim pregledima, edukacijskim predavanjima i programima usmjerenih na ovisnosti;
* **opremanja** u svrhu podizanja općeg pedagoškog standarda na višu razinu;
* **stručnog usavršavanja** učitelja kroz sudjelovanje na seminarima, stručnim skupovima, aktivima na razini škole, županije i države te organiziranjem tematskih edukacija u školi, a sve u svrhu podizanjem nastavnog standarda na višu razinu i postizanja što boljeg uspjeha kod učenika;
* poticanja **suradnje s širom zajednicom** (lokalnom, regionalnom, međunarodnom) kroz zajedničke projekte;

Pored toga škola realizira i druge programske sadržaje kao što je:

* briga za očuvanje okoliša (Akcije sakupljanja sekundarnih sirovina …);
* razvijanje socijalne osjetljivosti za slabije i društvene tolerancije prema različitostima (rasnim, vjerskim, nacionalnim, spolnim …);
* očuvanja vlastite kulturne baštine i tradicije te potrebe očuvanja iste
1. **Zakonske i druge podloge na kojima se zasniva program rada škole**
* Zakon o odgoju i obrazovanju u osnovnoj i srednjoj školi (NN br. 87/08, 86/09,92/10, 90/11, 5/12, 16/12, 86/12, 94/13, 152/14, 07/17, 68/18)
* Zakon o ustanovama (NN br. 35/08,76/9., 29/97. 47/99)
* Zakon o proračunu (NN br. 87/08, 136/12, 15/15)
* Pravilnik o proračunskom računovodstvu i Računskom planu (NN br. 124/14, 115/15, 87/16, 3/18 i 129/19)
* Pravilnik o proračunskim klasifikacijama (NN, br. 26/10, 120/13, 1/20)
* Zakon o fiskalnoj odgovornosti (NN139/10, 19/14)
* Zakon o javnoj nabavi (120/16)
* Državni pedagoški standard osnovnoškolskog sustava odgoja i obrazovanja (NN 63/08, 90/10)
* Nastavni plan i program za osnovnu školu, NN 102./06
* Nacionalni okvirni kurikulum
* Upute Ministarstva financija za izradu proračuna jedinica lokalne i područne (regionalne) samouprave za razdoblje 2022.-2024.
* Upute za izradu Prijedloga proračuna Međimurske županije za razdoblje 2022.-2024. godine
* Godišnji plan i program rada Osnovne škole Nedelišće za školsku godinu 2021./2022.
* Školski kurikulum Osnovne škole Nedelišće, za školsku godinu 2021./2022.
1. **Usklađenost ciljeva, strategije i programa s dokumentima dugoročnog razvoja**

Školske ustanove ne donose strateške, već godišnje operativne planove (Godišnji plan i program i Školski kurikulum) prema planu i programu koje je donijelo Ministarstvo znanosti i obrazovanja. Ipak dio strateških odrednica sadržani su u Strateškom planu škole i u Razvojnim planovima, te su usklađeni sa strategijama na nacionalnoj razini.

Također, planovi se donose za fiskalnu, a ne za nastavnu godinu. To je uzrok mnogim odstupanjima u izvršenju financijskih planova, na primjer, pomak određenih aktivnosti unutar školske godine iz jednog polugodišta u drugo uzrokuje promjene u izvršenju financijskog plana za dvije fiskalne godine.

**5. Ishodišta i pokazatelji na kojima se zasnivaju izračuni i ocjene potrebnih sredstava za**

 **provođenje programa**

Kao polazište za izračun potrebnih sredstava uzet je u obzir ukupan broj učenika, razrednih odjela, a sredstva su planirana u zadanim okvirima prihodima iz proračuna Županije, prihodima po posebnim propisima (sufinanciranja), vlastitim prihodima, donacijama, pomoćima… Uspješnost učenika (postotak odličnih, smanjen broj nedovoljnih ocjena, uspjeh učenika na školskim, gradskim, županijskim i državnim natjecanjima s tendencijom porasta) prema analizi koja se radi na kraju svake školske godine pokazatelji su rezultata.

Prijedlog Financijskog plana se sastoji od Općeg i Posebnog dijela.

* Opći dio financijskog plana sastoji se od Računa prihoda i rashoda i Račun financiranja (primici i izdaci) te Raspoloživa sredstva iz prethodnih godina (preneseni višak/manjak)
* Posebni dio Financijskog plana sastoji se od plana rashoda i izdataka iskazanih po vrstama, raspoređenih u programe koji se sastoje od aktivnosti i projekata.

|  |
| --- |
| **Opći dio financijskog plana** |
|  |   |   |   |   |   |   |   |
| **Opis** | **Financijski planza 2022.** | **Financijski planza 2023.** | **Financijski planza 2024.** |
| 1 | 2 | 3 | 4 |
| **Prihodi ukupno** | **11.930.000** | **11.928.400** | **11.928.400** |
| **Prihodi poslovanja** | **11.928.550** | **11.926.950** | **11.926.950** |
| **Prihodi od prodaje nefinancijske imovine** | **1.450** | **1.450** | **1.450** |
| **Rashodi ukupno** |  |  |  | **12.080.000** | **11.978.400** | **11.988.400** |
| **Rashodi poslovanja** | **11.980.000** | **11.874.950** | **11.859.950** |
| **Rashodi za nabavu nefinancijske imovne** | **100.000** | **103.450** | **128.450** |
| **Razlika - višak/manjak** | **-150.000** | **-50.000** | **-60.000** |
|  |
| **Ukupan donos viška/manjka iz prethodne(ih) godina**  | **260.000** | **110.000** | **60.000** |
| **Razlika (Višak/manjak iz prethodne(ih) godine koji će se pokriti/rasporediti**  | **150.000** | **50.000** | **60.000** |
| **Višak/manjak koji se prenosi u iduću godinu** | **110.000** | **60.000** | **0** |
|  |
| **Primici od financijske imovine i zaduživanja**  | **0** | **0** | **0** |
| **Izdaci za financijsku imovinu i otplate zajmova**  | **0** | **0** | **0** |
| **Neto financiranje** | **0** | **0** | **0** |
|  |
| **Višak/manjak + neto financiranje**  | **0** | **0** | **0** |

**Izvori sredstava za financiranje rada Osnovne škole Nedelišće su:**

* **011 – Opći prihodi i primici -** na toj stavci su prikazani prihodi za rad e-stručnjaka za tehničku podršku u iznosu od 8.000,00 kuna te prihodi za financiranje pomoćnika u nastavi po Projektu „Škole jednakih mogućnosti“ od 6,4653% koja sredstva su osigurana u proračunu Županije u iznosu od 8.400,00 kuna. Ostatak sredstava za financiranje pomoćnika u nastavi osigurano je iz Europskih fondova.
* **031 – Vlastiti i ostali prihodi - u narednoj godini planirani su** prihodi od iznajmljivanja prostora sportske dvorane, prihodi od prodaje starog papira te prodaje Godišnjaka. Prihodi su planirani u ukupnom iznosu 98.000 kuna. Prema Godišnjem planu i programu škole 2021./2022. godine, škola dva puta godišnje organizira akciju prikupljanja starog papira. Akcija se organizira u svrhu podizanja ekološke svijesti učenika, a istovremeno ima i natjecateljski karakter. Od prikupljenih sredstava od prodaje starog papira, dio se planira utrošiti kao nagrada razredu koji prikupi najviše papira. Ostali vlastiti prihodi će se koristiti prvenstveno za financiranje aktivnosti iz Programa rada škole (nastavna učila i pomagala; servisiranje i popravci učila i pomagala; potrošni materijal, te za održavanje dvorane i školskog servera.

U ostale vlastite prihode planirani su i prihodi od financijske imovine, skupina 641, prihodi od kamata banke, u iznosu od 10 kuna.

* **043 – Ostali prihodi za posebne namjene –**  prihodi za posebne namjene su sredstva sufinanciranja školske kuhinje, izleta, štampe, ispita, uplata roditelja za produženi boravak….). Iz prihoda školske kuhinje financiraju se namirnice za školsku kuhinju, sredstva za čišćenje, sanitarni pregledi kuhara i ostale materijalne potrebe. Prihodi za štampu, ispite znanja, izlete, predstave… naplaćuje od učenika prema stvarnoj cijeni, a školi ostaje eventualno odobreni rabat koji odobrava dobavljač. Prihodi sufinanciranja produženog boravka planirani su u ukupnom iznosu od 160.000 kuna. Cijena produženog boravka koju plaćaju roditelji iznosi 400 kuna, dok 800 kuna sufinancira Općina Nedelišće. Prihodi od Općine prikazani su na poziciji pomoći u iznosu od 390.000 kuna. Prihodima produženog boravka se financiraju troškovi za zaposlene voditelje programa (plaća, prijevoz i ostala materijalna prava), naknade kuharima, naknada za vođenje produženog boravka te ostali manipulativni troškovi po skupinama**.**

Prema članku 49. Zakona o proračunu namjenski prihodi koji se ne utroše u tekućoj godini, prenose se prema namjeni u sljedeću godinu.

* **044 – Decentralizirana sredstva -**  odnose se na prihode iz nadležnog proračuna za financiranje redovne djelatnosti. To su prihodi iz proračuna Međimurske županije, a planirani su u ukupnom iznosu od 833.600 kuna. Prema Uputama za izradu Proračuna Međimurske županije za razdoblje 2022.-2024., prihodi za osiguranje minimalnog financijskog standarda u 2022. godini su planirani su u istom iznosu kao i prošle godine.
* **051 – Pomoći EU –** planirani prihodi za provedbu Školske sheme – besplatnih obroka voća, povrća i mlijeka za školsku djecu, planirani su u iznosu od 38.000 kuna. U projekt Sheme uključeni su svi učenici škole, njih 542. Prihodi po Projektu Školski obroci svima planirani su u iznosu od 48.700 kuna, a planirani su za 50 učenika, korisnika dječjeg doplatka.

1. Škola je uključena u mjeru »Školska shema« koja se provodi u Republici Hrvatskoj od 2013. godine po principima Europske unije kao mjera namijenjena učenicima osnovnih i srednjih škola u svrhu:

- promoviranja zdrave prehrambene navike s ciljem povećanja udjela voća i povrća, mlijeka i mliječnih proizvoda u svakodnevnoj prehrani kako bi se spriječila debljina i bolesti uzrokovane neadekvatnom prehranom u dječjoj dobi,

- oblikovanja prehrambenih navika djece i ograničenja unosa hrane s visokim sadržajem masti, šećera i soli,

- omogućavanja školskoj djeci dodatnog obroka svježeg voća ili povrća, mlijeka ili mliječnih proizvoda.

Školska shema u školskoj godini 2021/2022 se provodi jednako na području čitave Republike Hrvatske od 1. rujna 2021. do 31. srpnja 2022. godine sukladno Pravilniku o Školskoj shemi voća i povrća te mlijeka i mliječnih proizvoda (Narodne novine broj 98/19, NN 99/2020, NN 130/2020, NN 93/2021).

U okviru Školske sheme, a temeljem Javnog poziva za iskaz interesa osnivača školskih ustanova za sudjelovanje u Školskoj shemi 2021./2022., Osnovna škola Nedelišće potpisala je sa Osnivačem – Međimurskom županijom, Ugovor o pristupanju i provedbi „Školske sheme“ za 2021./2022. šk. godinu.

U okviru Školske sheme voće, povrće, mlijeko i mliječni proizvodi podijelit će se učenicima kao zaseban obrok neovisno od obroka u okviru školske prehrane, kontinuirano kroz cijelu školsku godinu.

Podjela obroka izvršit će se temeljem broja učenika odobrenih Odlukom Agencije za plaćanje u poljoprivredi, ribarstvu i ruralnom razvoju, za 542 učenika od 1 – 8 razreda.

Sredstva za provedbu Školske sheme planirana su u iznosu od 38.000 kuna.

 2. Škola je uključena u mjeru „Osiguravanje školske prehrane za djecu u riziku od siromaštva (školska godina 2021./2022.)“ koju provodi Ministarstvo rada, mirovinskog sustava, obitelji i socijalne politike.

Prilikom odabira učenika koji sudjeluju u projektu, obavezan je kriterij koji isti moraju ispunjavati taj da su djeca iz obitelji koje su korisnice prava na doplatak za djecu. Dodatni kriterij može biti taj da su djeca iz višečlanih obitelji, iz jednoroditeljskih obitelji i djeca iz obitelji u riziku od siromaštva, koja se po osobnoj procjeni djelatnika škole ili centra za socijalnu skrb, nalaze u nepovoljnim osobnim, socijalnim i materijalnim okolnostima, a razlog nije činjenica da su iz višečlane ili jednoroditeljske obitelji.

Osnovna škola Nedelišće tijekom provedbe projekta vodi sljedeću evidenciju:

- evidenciju svih korisnika školske prehrane (učenika), iz koje je razvidan izvor financiranja prehrane za svakog pojedinog korisnika školske prehrane;

- evidenciju svih korisnika školske prehrane (učenika) i podijeljenih obroka financiranih iz FEAD-a. Navedena evidencija sadržava sljedeće podatke: ime i prezime korisnika školske prehrane, OIB, datum kad je obrok konzumiran i broj konzumiranih obroka;

- evidenciju prisutnosti na nastavi korisnika školske prehrane (učenika) čija se prehrana financira kroz projekt.

Sredstva za provedbu projekta FEAD-a u 2022. godini planirana su u ukupnom iznosu od 48.700 kuna.

* **051 – Pomoći proračunskim korisnicima temeljem prijenosa EU sredstava – asistenti –** Sredstva za tri pomoćnika u nastavi osigurana su po Projektu „Škole jednakih mogućnosti“ i to 93,534465% sredstava osigurano je iz Europskih fondova, a 6,4653 iz proračuna Županije. Sredstva za financiranje pomoćnika u nastavi na toj stavci planirana su u iznosu od 121.600 kuna. Jedan pomoćnik osiguran je preko Društva osoba s tjelesnim invaliditetom Međimurske županije.

Poslovi pomoćnika u nastavi učenicima s teškoćama u razvoju obavljaju se u sklopu Projekta „Škole jednakih mogućnosti“. Projektom je osigurana podrška za četiri učenika s teškoćama uz pomoć troje asistenata.

Cilj projekta je osigurati adekvatnu potporu uključivanju učenika s teškoćama u razvoju u redovnu nastavu angažmanom pomoćnika u nastavi kako bi se osigurali uvjeti za poboljšanje njihovih obrazovnih postignuća, uspješniju socijalizaciju i emocialno funkcioniranje. Osnovna zadaća pomoćnika u nastavi je pružajnje neposredne pomoći u odgojno-obrazovnom uključivanju učenika, savladavanju socio-psiholoških prepreka i nastavnih sadržaja tijekom cijelog nastavnog dana u skladu sa školskim rasporedom. Uvođenjem asistenata u nastavu mijenjaju se uvjeti školovanja sa svrhom osiguranja normalnog životnog ritma djese s teškoćama u razvoju, ali i društvo mora prepoznati probleme i dati vlastiti doprinos u njihovoj inkluziji. Uz pomoćnike u nastavi učenisima s teškoćama olaškava se integracija u razred, pojačava osjećaj pripadnosti i samopoštovanja, uvažava se različitost svakog učenika i razvija tolerancija prema njihovim potrebama, povećavaju se mogućnosti, unapređuje sama kvaliteta školovanja.

* **052 – Ostale pomoći** – prihodi iz državnog proračuna kojima se osiguravaju rashodi za zaposlene i materijalna prava radnika po Kolektivnim ugovorima. Plaće i materijalna prava radnicima se isplaćuju na temelju Zakona o plaćama u javnim službama, Temeljnog kolektivnog ugovora za službenike i namještenike u javnim službama, Kolektivnog ugovora za zaposlenike u osnovnoškolskim ustanovama. Iz državnog proračuna još ostvarujemo prihode za financiranje povećanih troškova prijevoza i posebnih nastavnih sredstava i pomagala za školovanje učenika s teškoćama u razvoju. Prihodi iz proračuna koji nam nije nadležan planirane su u ukupnom iznosu od 9.760.000 kuna, od toga 5.000 čine kapitalni prihodi za lektiru. Na toj su stavci prikazani i prihodi od Općine za financiranje produženog boravka u iznosu od 390.000 kuna. Prihodima produženog boravka se financiraju troškovi za zaposlene voditelje programa (plaća, prijevoz i ostala materijalna prava), naknade kuharima, naknada za vođenje produženog boravka te ostali manipulativni troškovi po skupinama.

* **061 – Donacije -** planirane su u ukupnom iznosu od 13.000,00 kuna. Sredstva donacije odnose se na kapitalne donacije učenika za nabavu knjiga za školsku knjižnicu i ostalih donacija.
* **071 – Prihodi od prodaje ili zamjene nefinancijske imovine i naknade sa naslova osiguranja -**  planirani su u iznosu od 1.450,00 kuna. Škola ostvaruje prihode od prodaje stana na kojem je postojalo stanarsko pravo. Temeljem članka 29. Zakona o prodaji stanova na koje postoji stanarsko pravo, 65% prikupljenih sredstava se uplaćuje u državni proračun. Ostatak 35%, odnosno 1.450 kuna ostaje školi, a sredstva s planiraju utrošiti za nabavu nefinancijske imovine.

**Višak prihoda iz 2021. godine**

Procjenjuje se višak prihoda u iznosu od 260.000 kuna koji se planira prenijeti u 2022. godinu. Dio viška prihoda u iznosu od 150.000 kuna planira se utrošiti u 2022. godini, a ostatak u razdoblju od 2023.-2024. godine. Višak prihoda se planira utrošiti u 2022. godini Prema Odluci o sukcesivnom planiraju trošenja viška.

1. **Izvještaji o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

* Konačnu ocjenu uspješnosti veoma je teško donijeti jer ne postoje usporedni i objektivni podaci i to posebno o uspjehu učenika u daljnjem školovanju. Usporedbe s postotkom odličnih učenika u drugim školama pokazuje da je postotak odličnih učenika u našoj školi nešto niži. Osobito je to uočljivo u završnim razredima. S druge strane dostupne informacije o kvaliteti i uspjehu naših učenika koje dobivamo iz srednjih škola navode na zaključak o visokim postignućima naših učenika. Objektivni pokazatelj stvarnog uspjeha bilo bi vanjsko vrednovanje koje se, nažalost, ne provodi redovito.
* Veliki broj učenika nagrađen je za uspješnost u raznim područjima (natjecanjima, učenju i zastupanju škole). Osim na natjecanjima, učenici naše škole sudjelovali su i na mnogim državnim i međunarodnim natječajima te osvojili niz nagrada i priznanja („Nacionalni kviz za poticanje čitanja“; „Čitanjem do zvijezda“; Moja prva knjiga“, „Klokan bez granica“…) I u 2022. godini planiramo sredstva za nagrade učenicima (knjige, prigodni pokloni…) približno oko 20.000,00 kuna, a izdvojit će se iz ukupnih materijalnih troškova te vlastitih prihoda.

**Pokazatelji uspješnosti i tendencije za trogodišnje razdoblje**

1. **Osiguravanje pomoćnika u nastavi za učenike**

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost****2021.** | **Izvor podataka** | **Ciljana vrijednost (2022.)** | **Ciljana vrijednost****(2023.)** | **Ciljana vrijednost****(2024.)** |
| Broj učenika kojima je osiguran pomoćnik u nastavi | Pruža pomoći učeniku s posebnim potrebama ili teškoćama u razvoju  | **Broj učenika** | **4****( 1 preko Udruga, 3 osigurava Županija)** | Škola -Godišnji plan i programškole | **4** | Ovisno o broju učenika | Ovisno o broju učenika |
| Cilj: Uvođenjem pomoćnika u nastavi želi se olakšati integracija učenika s posebnim potrebama ili teškoćama u razvoju i povećati njihovu mogućnost upisa u redovne škole. Unapređuje se kvaliteta školovanja djece sa i bez teškoća u razvoju u redovnim osnovnim školama |

1. **Pokazatelj o uključivanju učenika u produženi boravak**

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost****2021** | **Izvor podataka** | **Ciljana vrijednost (2022)** | **Ciljana vrijednost****(2023.)** | **Ciljana vrijednost****(2024.)** |
| Broj učenika polaznika produženog boravka | Ispuniti učenicima vrijeme različitim sadržajima koji će utjecati na razvoj cjelokupne osobnosti | Broj učenik | 20 | **Škola**Godišnji plan i programškole | **50** | **50** | **50** |
| **Ciljevi rada u produženom boravku:** * razvijati vještine, sposobnosti, kritičko mišljenje, razvijati radne navike, vizualne, auditivne i taktilne percepcije
* razvijati logičke vještine i sposobnosti (uzročno-posljedične veze)
* razvijati vještine učenja i mišljenja (učiti kako učiti), naučiti rješavati probleme (suzbijati agresivnost)
* razvijati jezične i komunikacijske vještine, razvijati radno-tehničke sposobnosti i vještine
* razvijati odgovornost i pravilan odnos prema radu, poticati odgovornost
* jačati suradnički odnos među učenicima
* pronalaziti mogućnosti preusmjeravanja emocija te učiti konstruktivno vladati emocijama u situacijama sukoba interesa
* razvijati temeljne kompetencije za cjeloživotno učenje
 |

1. **Pokazatelj o broju korisnika školske kuhinje**

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost****2021.** | **Izvor podataka** | **Ciljana vrijednost (2022.)** | **Ciljana vrijednost****(2023.)** | **Ciljana vrijednost****(2024.)** |
| **Broj učenika korisnika školske kuhinje** | Poboljšanje i razvoj pravilnih prehrambenih navika kod djece i mladih.  | Broj učenika | 420 | Škola - EvidencijaKorisnika školske kuhinje | 430 | 440 | 450 |
| Cilj: osigurati učenicima kvalitetnu prehranu za vrijeme boravka u školi. |

1. **Izvještaj o problemima vezanim uz osiguranje prostora za odvijanje jednosmjenske nastave i izvan učioničkog prostora**

Matična škola Nedelišće radi u školskoj zgradi koja ima **10 učionica koje zadovoljavaju i 2 učionice koje ne zadovoljavaju uvjete** za potrebe 23 odjela, te posebni odjel, tako da je postojeći prostor ispunjen u oba turnusa. Nastava se samo dijelom odvija u specijaliziranim učionicama. Zbog pomanjkanja prostora škola nema odgovarajući broj kabineta i drugih pratećih prostora (blagovaona).

U okviru športske dvorane koristi se jedna prostorija za potrebe školske knjižnice i jedne učionice za nastavu posebnog odjela. Nastava TZK-a odvija se u primjerenim uvjetima. Isto tako, jedna prostorija se koristi za produženi boravak.

Potrebno je stvoriti uvjete u matičnoj školi Nedelišće za jednosmjenski rad i cjelodnevni boravak izgradnjom nove školske zgrade ili dogradnjom postojeće zgrade.

**PROSTORNI UVJETI (IZVANUČIONIČKI PROSTOR)** - Postojeća zgrada MŠ Nedelišće

Realizirati estetski, funkcionalno i ekološki primjereno okruženje u MŠ i PŠ Dunjkovec te sačuvati što više izvornih i autohtonih sadržaja i oplemenjivati ih a ne uklanjati. Maksimalno uključiti učenike u realizaciju, korištenje i održavanje, animirati i uključiti lokalnu sredinu i roditelje, dati okolišu polivalentnost (estetske-rekreativne-proizvodne karakteristike)

**ERC - Badličan** *(Edukativno-etnografski-rekreacioni centar Badličan)*

Škola je dobila kao donaciju od bivšeg direktora škole Danijela Bosnara, staru zapuštenu kuću u šumskom ambijentu u Badličanu. Dobrovoljnim radom učitelja objekt i okolica je donekle uređen. Objekt je udaljen 15 km od matične škole. Cilj je potpuno urediti lokaciju u etno stilu te je koristiti kao edukativno-rekreativni centar za naše učenike (škola u prirodi, školski vrt, dan sporta, izviđački centar …). Na lokaciji je napravljen priključak vode i sanitarni čvor i to sredstvima i radom djelatnika škole.

**Za potpuno privođenje svrsi nužno je izvršiti još niz radova kao što su :**

sanacija dijela drvene konstrukcije nadstrešnice, priključak struje i instalacije (nužni minimum), postavljanje drenažnih cijevi oko objekta zbog vlage, postavljanje drvene ograde oko centra, uređenje sportsko-rekreativnih terena (odbojka, penjalice …), uređenje i ograda oko školskog vrta (bobičasti nasadi), uređenje prilaznog puta (50 m iskopa i navoza kom kamena), postavljanje drvenih klupa i stolova na nekoliko lokacija, nabavka i sadnja sadnica autohtonog rastinja i stabala, nabavka i opremanje prostora etnografskim sadržajima.

**Po završetku objekt bi služio prvenstveno učenicima i učiteljima OŠ Nedelišće, ali bi se koristio i u suradnji s drugim udrugama ili ustanovama koji bi imali srodne edukativne sadržaje.**

***Osnovne aktivnosti bi bile:***

- škola u prirodi za učenike (3./4.-ih razreda – 150 učenika)

- edukativne radionice – održivi razvoj i ekologija

- rad u školskom vrtu – proizvodno edukativna aktivnost

- sadnja autohtonih vrsta (šumske vrste i stare sorte voća)

- izviđačke aktivnosti – logorovanje, orijentacija, …

- sportske aktivnosti – biciklijada, kros, dan sporta …

- team building – učitelja škole

- roditeljska okupljanja

- jednodnevni izleti za naše učenike

Predsjednik Školskog odbora: Ravnatelj:

Milan Đurić Ivica Paić, prof.